b'\n_START_ARTICLE_\nScheherazad\n_START_PARAGRAPH_\nScheherazad atau Shahrazada (Bahasa Parsi: \xd8\xb4\xd9\x87\xd8\xb1\xd8\xb2\xd8\xa7\xd8\xaf \xc5\xa0ahrz\xc4\x81d) merupakan Permaisuri Parsi dalam legenda yang merupakan penglipur lara bagi Hikayat Seribu Satu Malam._NEWLINE_Cerita berbingkainya bermula yang setiap hari Shahryar (bahasa Parsi: \xd8\xb4\xd9\x87\xd8\xb1\xd9\x8a\xd8\xa7\xd8\xb1 atau "raja") akan mengahwini gadis sunti, dan setiap hari baginda akan menghantar isterinya untuk dipancung. Hal tersebut dilakukan dengan murka setelah mendapati isteri pertama baginda berlaku curang terhadap baginda. Baginda telah membunuh tiga ribu gadis ketika baginda diperkenalkan dengan anak perempuan wazir, Scheherazad._NEWLINE_Walaupun bertentangan dengan kehendak bapanya, Scheherazad suka rela menghabiskan satu malam bersama Raja. Ketika di dalam kamar baginda, Scheherazad meminta jika baginda dapat mengucapkan selamat tinggal kepada adik kesayangannya, Dunyazad, yang secara rahsia telah disuruh untuk meminta Scheherazad bercerita kepadanya ketika malam yang panjang itu. Raja turut berjaga dan mendengar dengan kagum akan cerita pertama Scheherazad dan meminta lagi, tetapi Scheherazad mengatakan yang sudah tiada masa memandangkan subuh sudah menjelma dan cerita yang kemudiannya dijangka lebih mengujakan._NEWLINE_Dan begitulah Raja membiarkan Scheherazad hidup memandangkan baginda sangat teringin untuk mendengar cerita baru, hinggalah, seribu satu malam, dan tiga putera kemudian, Raja bukan sahaja terhibur tetapi telah mendapat pengajaran dan sedar akan kebaikan Scheherazad yang kemudiannya menjadi permaisuri baginda._NEWLINE_Pati cerita-ceritanya diilhamkan dari buku lama Parsi yang dipanggil Hazar-afsana atau "Seribu Legenda" (bahasa Parsi: \xd9\x87\xd8\xb2\xd8\xa7\xd8\xb1\xd8\xa7\xd9\x81\xd8\xb3\xd8\xa7\xd9\x86\xd9\x87)._NEWLINE_Bentuk asal nama Scheherazad termasuklah \xc5\xa0\xc4\xabr\xc4\x81z\xc4\x81d (\xd8\xb4\xdb\x8c\xd8\xb1\xd8\xa7\xd8\xb2\xd8\xaf) dalam Masudi dan \xc5\xa0ahr\xc4\x81z\xc4\x81d (\xd8\xb4\xd9\x87\xd8\xb1\xd8\xa7\xd8\xb2\xd8\xa7\xd8\xaf) dalam Ibn al-Nadim, yang bermaksud "dia yang kekuasaanya (\xd8\xb4\xd9\x87\xd8\xb1 \xc5\xa1ahr) mulia (\xd8\xa7\xd8\xb2\xd8\xa7\xd8\xaf \xc4\x81z\xc4\x81d)"._NEWLINE_Scheherezad sering dikelirukan dengan permaisuri legenda Hom\xc4\x81y, anak Bahman, yang mempunyai nama julukan \xc4\x8cehrz\xc4\x81d atau \xc4\x8cehr\xc4\x81z\xc4\x81d (\xda\x86\xd9\x87\xd8\xb1\xd8\xa7\xd8\xb2\xd8\xa7\xd8\xaf) "dia yang penampilannya mulia".'